**AVIZ DE MEDIU**

**Nr. 1 din 05.06.2017**

Ca urmare a notificării adresate de SC Agro-Country Crivina SRL , cu sediul în Str. FS, Nr. 86, Crivina, Judetul Mehedinţi, înregistrată la APM Mehedinti cu nr. 6761/06.06.2016,

- în urma analizării documentelor transmise şi a verificării,

- în urma parcurgerii integrale a etapelor procedurale, prevăzute de **H.G. nr. 1076/2004** privind stabilirea procedurii de realizarea evaluării de mediu pentru planuri şi programe,

Şi înbaza:

- **H.G. nr. 1000/2012** privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia,

- **H.G. nr. 38/2015** privind organizarea şi funcţionarea Ministerului Mediului, Apelor şi Pădurilor,

- **O.U.G. nr. 195/2005** aprobată prin **Legea nr. 265/2006** cu modificările şi completările ulterioare privind protecţia mediului,

- **Ordinului nr.995/2006** pentru aprobarea listei planurilor si programelor care intra sub incidenta H.G. nr.1076/2004,

- **O.U.G. nr.57/2007** privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, aprobata prin Legea nr.49/2011,

- **Ordinului nr.19/2010** pentru aprobarea ghidului metodologic privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar

Se emite:

**AVIZ DE MEDIU**

**pentru**

**”INFIINȚARE FERMĂ ZOOTEHNICĂ – CONSTRUIRE HALE ZOOTEHNICE – CREȘTEREA PUILOR DE CARNE”**

**promovat de:** SC Agro-Country Crivina SRL , cu sediul în sat Crivina, comuna Burila Mare, județul Mehedinți

**în scopul adoptării/aprobării : PUZ – Înființare fermă zootehnică – construire hale zootehnice – creșterea puilor de carne,** propus a se implementa în extravilanul satuluiCrivina**,** comuna Burila Mare, județul Mehedinți

În urma parcurgerii schemei logice de identificare a planurilor si programelor care se supun prevederilor HG nr. 1076/2004, in conformitate cu art. 11 si luand in considerare criteriile pentru determinarea efectelor semnificative potentiale asupra mediului prevazute in Anexa 1, APM Mehedinti a decis că planul mai sus mentionat se spune procedurilor de evaluare de mediu și de adecvată. Motivele care au stat la baza deciziei sunt următoarele:

▪ Prin natura, amplasamentul, mărimea și condițiile de funcționare ale proiectului propus prin plan, s-a evidențiat un potențial impact semnificativ asupra mediului;

Planul urmează să se implementeze în teritoriul ariei de protecție specială avifaunistică ROSPA0011 Blahnița;

▪ Planul crează un cadru favorabil pentru implementarea de alte proiecte și alte activități viitoare, fie în ceea ce privește amplasamentul, natura, mărimea și condițiile de funcționare, dar și în privința alocării resurselor;

▪ Amplasamentul pe care urmează să se realizeze ferma zootehnica de crestere pui de carne are în prezent folosința de teren agricol, extravilan și este în suprafață de 6.350 m²;

▪ Planul propune includerea terenului studiat în intravilanul localității, trecerea terenului spre folosință ca teren curți – construcții, categoria funcțională a dezvoltării ʺproducție zootehnicăʺ și realizarea infrastructurii necesare funcționării unei ferme de crestere a puilor de carne;

**Obiectivul propus** „Inființare fermă zootehnică – construire hale zootehnice – creșterea puilor de carne” va avea o capacitate de 20.000 capete de pui/ ciclu de producție, în cadrul unui an fiind preconizate 6 cicluri de producție de maxim 45 de zile;

Prin **PUZ,** se stabilesc reglementările tehnice cu privire la regimul de construire, căi de comunicație și echipare tehnico – utilitară, CUT – coeficientul de utilizare al terenului, POT – procentul de ocupare a terenului și includerea terenului ăn intravilanul localității, schimbarea categoriei de folosință la curți – construcții , schimbarea categoriei funcționale a dezvoltării la ”producție zootehnică – fermă de creștere a puilor de carne”

Profilul fermei este de producție zootehnică și cuprinde activitatea de creștere a puilor de carne. Prin procesul tehnologic specific se produc pui de carne destinați vânzării pentru sacrificare, atunci când aceștia ajung la o greutate medie de 2,5 kg, în jurul vârstei de 45 de zile. Livrarea puilor de carne constitue faza finală a fluxului tehnologic.

Proiectul propus este finanțat în cadrul Programului Național de Dezvoltare Rurală, Sub-Măsura 4.1 Investiții in exploatații agricole, prin unitatea de implementare Agenția pentru Finantarea Investitiilor Rurale prin Centrul Regional pentru Finantarea Invesitiilor Rurale – CRFIR CRAIOVA. Investiția are ca obiectiv principal construcţia a două hale noi de creştere puilor de carne, dotate şi utilate cu echipamente şi utilaje moderne, ceea ce face ca investiţia să fie in deplin acord cu obiectivul operaţional al sub-Masurii 4.1, respectiv „promovarea investiţiilor în exploataţiile agricole din sectorul vegetal şi de creştere a animalelor pentru realizarea de construcţii noi şi/sau modernizarea construcţiilor agricole existente din cadrul acestora şi a utilităţilor aferente, achiziţionarea de maşini şi utilaje noi, înfiintarea de plantatii etc..”

**Amplasament**: Conform certificatului de urbanism 117/20.10.2015 emis de Consiliul Județean Mehedinți amplasamentul proiectului propus se situeaza in extravilanul com. Burila Mare, jud. Mehedinti., nr.cad 51643 UAT Burila Mare, T2/1 P8, în aria naturală protejată de protecție specială avifaunistică Blahnița - ROSPA0011.

Terenul pe care se va inființa ferma zootehnică se află la nord – est de comuna Burila Mare, între satele Vrancea și Tismana, pe DJ 565, accesul făcîndu-se pe DJ 565, la o distanță de cca. 1 km față de fluviul Dunărea și la o distanță de peste 2 km de cea mai apropiată locuință.

Vecinătățile terenului aferent planului sunt următoarele:

* N – drum de exploatare;
* S– drum județean DJ 5
* E – proprietate private;
* V- proprietate private.

**Caracteristici principale ale constructiilor si amenajărilor**

Beneficiarul dorește să dezvolte pe acest teren o fermă zootehnică pentru creșterea puilor de carne.

1. Ferma va fi compusă din trei clădiri astfel:

* **CLĂDIRILE C 1 si C2** sunt destinate creșterii puilor de carne ambele clădiri fiind similare. Clădirile au in alcătuire următoarele spații: zona de creștere pui, birou, hol, vestiar filtru, camera tehnică, depozit de material și camera pentru cadaver
* **Regim de inălțime – Parter**
* **CORP C1/C2: S. construită –** 600 mp , cu destinație creșterea puilor, capacitatea de 10000 pui/hală/ciclu
* **CLĂDIREA C3** are destinația de clădire administrativă și va avea în componența sa următoarele spații: cameră pază, cabinet medic veterinar, hol, arhivă, depozitare, grup sanitar femei, grup sanitar bărbați și camera tehnică. Această clădire este amplasată in partea sudică a proprietății in apropierea intrării principale
* **Regim de înălțime – Parter**
* **CORP C3: S. construită – 50.00 mp**
* **Total suprafețe construite = 1 550 mp**

1. Împrejmuire teren cu gard;
2. Puț forat;
3. Bazine etanș vidanjabile (2 buc.), pentru colectarea apelor uzate menajere aferente celor două hale de producție, cu V = 2 mc fiecare;
4. Bazin etanș vidanjabil, pentru colectarea apelor uzate menajere de la clădirea administrativă cu V=2 mc,
5. Platformă de depozitare dejecții provenite de la C1 și C2 = 300mp;
6. Alei pietonale și pentru circulație auto;
7. Platformă betonată pentru amplasarea a 2 rezervoare de GPL

**Indici și indicatori urbanistici:**

**- POT – 25.51%**

**- CUT – 0.25 mp ADS/mp2**

**Modul de asigurare a utilitǎţilor**: în prezent pe amplasament nu există sursă proprie de apă, rețele de aducțiune, rețele de distribuție, rețele de canalizare.

* Alimentarea cu apă pentru fermă și asigurarea rezervei de incendiu se va face dintr-un puț forat, cu H=240m, Dn=160mm, debit estimat de 1,7 – 2,3 l/s, echipat cu pompă submersibilă. Pe conducta de refulare se va monta apometru;
* Rețeaua de aducțiune este realizată din conducte PEHD, cu Dn 60mm, lungime totală de 304m, prevăzută cu hidrofor (Q = 8mc/h, H=50mCA, P=1-1,5 KW) și stație de pompare pentru distribuția apei.
* Rețeaua de distribuție este realizată din conducte PEHD, Dn=40mm și lungime de 76m. Fiecare hală deține câte un vas tampon, cu V=2000litri fiecare, amplasate îngropat.

*Necesarul de apă*:

Qn.zi.med = 10,58 mc;

Qn.zi,.max = 14,13 mc;

Qn.zi.min = 1,18 mc.

*Cerința de apă:*

Qs.zi.med = 11,87 mc;

Qs.zi,.max = 15,85 mc;

Qn.zi.max = 10,68 mc.

* Apele uzate menajere provenind de la grupurile sanitare aferente halelor de producție sunt colectate gravitațional prin conducta PVC KG, Dn = 110mm, L=16m și evacuate în 2 bazine etanș vidanjabile, cu V=2mc fiecare;
* Apele uzate menajere provenind de la grupurile sanitare aferente clădirii administrative sunt colectate gravitațional prin conductă PVC KG , Dn = 110mm, L=18m și evacuate într-un bazin etanș vidanjabil, cu V=2 mc. Acest bazin este prevăzut cu separator de hidrocarburi, pentru a colecta și apa provenită din filtru auto. Toate cele trei bazine sunt vidanjat ori de câte ori este nevoi de către o societate autorizată
* Apele pluviale nu vor fi colectate fiind lăsate să se scurgă gravitațional în sol.
* Gospodărirea deșeurilor: pentru gunoiul menajer și cel rezultat din ciclurile de creștere ale puilor va fi stocat pe platforma prevazută în interiorul proprietății care are o suprafață totală de 300 mp
* Racordarea la energie electrică se va realiza prin branșarea la LEA existentă în zonă
* Sistemul de încălzire a halelor se va realiza cu aeroterme cu turbosuflantă ce utilizează ca și combustibil GPL, iar spațiile administrative vor fi încălzite cu centrală termică pe gaze.

**Avizul se emite cu urmatoarele condiţii:**

Măsuri de reducere sau de compensare a efectelor semnificative asupra mediului, propuse în programul de monitorizare

| **Obiectiv de mediu relevant** | **Indicatori** | **Monitorizare/ Frecventa/**  **Responsabil** |
| --- | --- | --- |
| **Măsuri de eliminare/reducerea a impactului asupra mediului în perioada de construcție** | | |
| Măsuri de eliminare/reducere a emisiilor de praf în incinta șantierului și pe drumul de acces | * respectarea tehnologiilor de lucru specifice proiectul propus, pentru care se solicită acordul de mediu; * îmbunătăţirea stării tehnice a drumului de acces şi amenajarea corespunzătoare a celor din incintă; * stropirea cu apă a surselor de praf şi a drumurilor de pământ, în perioadă de uscăciune; * mijloacele de transport vor circula cu viteza redusa pentru a ridica in atmosfera cantităţi reduse de particule fine de praf; * încărcătura vrac va fi acoperită în timpul transportului, sens în care autobasculantele vor fi dotate obigatoriu cu prelate. | * Anual/titularul de activitate |
| Măsuri de eliminare/reducere a emisiilor de noxe chimice generate prin arderea carburanţilor (motorina) | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al gazelor de esapament şi folosirea de utilaje şi mijloace de transport cu motoare performante dotate cu sisteme Euro de retinere a poluantilor. | - Monitorizarea aerului va se va face la limita incintei, cu o frecvență anuală pentru parametrii: NH3, H2S, NO2, pulberi sedimentabile, conform STAS 12574/1997 şi Ord. 592/2002 de către titular |
| Măsuri de eliminare/reducere a zgomotul generat de motoarele utilajelor şi mijloacelor de transport. | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al nivelului de zgomot şi folosirea de utilaje şi mijloace de transport cu motoare performante dotate cu atenuatoare de zgomot. | * Anual / titularul de activitate |
| Măsuri de eliminare/reducere a deşeuri menajere | ● se vor colecta şi depozita temporar în pubele ecologice şi vor fi transportate la depozit ecologic printr-un operator autorizat, ori de câte ori este nevoie. | * Anual/titularul de activitate |
| Măsuri de eliminare/reducere a deseurile tehnologice | * terasamente neutilizate la umpluturi (pământ natural) se vor transporta pe terenul fermei în afara zonei construite, în depozit amenajat, copertat cu sol vegetal şi se va cultiva agricol. * deşeuri metalice se vor colecta şi se vor preda la unităţi specializate pentru reciclare. * uleiuri uzate se colectează şi se depoziteaza în recipienţi metalici şi se valorifică la unităţi specializate. * ambalaje se vor colecta şi evacua împreună cu deşeurile menajere * resturi de materiale de construcţii nevalorificabile se vor colecta în pubele speciale şi vor fi evacuate la depozit ecologic printr-un operator autorizat. | * Anual/titularul de activitate |
| Alte măsuri pentru protecţia mediului | * amenajarea spaţiilor verzi conform proiectului de amenajare întocmit de proiectant de specialitate, pe terenurile neocupate cu construcţii, inclusiv pe cele utilizate temporar la construcţii, care va cuprinde crearea unei perdele de protecţie din 2 - 3 rânduri de arbori perimetral şi pe conturul platformei de stocare dejecții, iar în restul terenului spaţii înierbare, flori etc. * instruirea personalului care va activa în punctul de lucru, privind măsurile de prevenire şi stingere a incendiilor şi a celor privind conduita în cuprinsul ariei naturale protejate * intocmirea unui grafic de lucru pentru mijloacele de transport, cu precizarea rutei şi vitezei de circulaţie, modul de transport al încărcăturii * transportul şi depozitarea carburanţilor necesari pentru utilajeje tehnologice în recipienţi corespunzători normelor de depozitare şi transport a produselor petroliere. * alimentarea mijloacelor de transport de la staţii specializate în distribuţia produselor petroliere | * Anual/titularul de activitate |
| Biodiversitatea, flora şi fauna - Arii naturale protejate | Conform Avizului favorabil WWF – nr.215/22.05.2017 si SOR nr.10815/22.05.2017 pentru implementarea planului emis de custozii sitului Natura 2000 este obligatorie respectarea următoarelor condiții:   * nu sunt premise împrejmuiri și/sau construcții de orice natură pe terenul marcat de custodele ariei de protecție specială avifaunistică aflat în vecinătate ; * soluția tehnică aleasă pentru bazinele de dejecții trebuie să asigure reținerea eficientă a dejecțiilor; * beneficiarul va respecta și aplica prevederile ”Codului de bune practice agricole”, cu precădere calendarul de interdicție pentru împrăștierea îngrășămintelor și a celorlalte prevederi legale conexe; * beneficiarul va asigura posibilitatea de a împrăștia dejecțiile pe o suprafață suficientă de terenuri agricole; * la aplicarea pe sol a dejecțiilor se vor avea în vedere următoarele: caracteristicile terenului, condițiile climatice, regimul precipitațiilor, practicile agricole din zonă, incluzând rotația culturilor, perioadele recomandate pentru fertilizarea terenurilor; * se interzice depozitarea ambalajelor și recipientelor provenite de la vaccinuri, substanțe dezinfectante pe teritoriul ariei protejate; * se interzice aruncarea cadavrelor pe terenuri agricole și în cursurile de apă; * nu se va diminua suprafața habitatelor folosite de speciile de păsări protejate pentru necesitățile de hrană , odihnă și reproducere; * nu se va produce fragmentarea habitatelor speciilor de interes comunitar pentru care a fost declarată aria de protecție specială avifaunistică ROSPA0011 Blahnița; | * Anual/Primărie/Custode Arie Naturală Protejată – WWF Programul Dunăre Carpaţi şi Societatea Ornitologică Română rimărie |
| **Măsuri de eliminare/reducerea a impactului asupra mediului în perioada de exploatare** | | |
| Măsuri de eliminare/reducere a emisiilor de praf în incinta fermei şi pe drumul de acces | * modernizarea drumului de acces cu strat rutier care nu generează praf (asfaltare / betonare). * mijloacele de transport vor circula cu viteza redusă pentru a ridica in atmosferă cantităţi reduse de particule fine de praf; * transportul furajelor în autospeciale cu benă închisă. * respectarea tehnologiei de descărcare şi alimementare cu furaje, în sistem închis. * întocmirea unui grafic de lucru pentru mijloacele de transport, cu precizarea rutei şi vitezei de circulaţie, modul de transport al încărcăturii | Anual/titularul de activitate |
| Măsuri de eliminare/reducere a emisiilor de noxe chimice generate prin arderea carburanţilor | * menţinerea utilajelor şi mijloacelor de transport în stare tehnică corespunzătoare; * impunerea de restricții de viteza pentru mijloacele de transport pe drumul de acces; * controlul periodic al gazelor de eșapament şi folosirea de utilaje şi mijloace de transport cu motoare performante dotate cu sisteme Euro de reținere a poluanților. * utilizarea unui combustibil ecologic, regenerabil, ce nu produce gaze cu efect de seră; | * Anual/titularul de activitate |
| Măsuri de eliminare/reducere a emisiilor de noxe biologice generate de animale în spaţiu închis | * asigurarea ventilaţiei permanente a halelor de creştere, forţat prin guri de ventilaţie (hale cu microclimate controlat) şi naturală (hale deschise pe lateral) ; * folosirea în hrana animalelor a furajelor cu compoziţie adecvată pentru reducerea efuenţilor gazoşi; * introducerea de aditivi diverşi în hrana animalelor pentru reducerea degajării de emisii gazoase şi mirosuri. | În conformitate cu prevederile HG 140/2008privind stabilirea unor măsuri pentru aplicarea prevederilor Regulamentului (CE) al Parlamentului European şi al Consiliului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea directivelor Consiliului 91/689/CEE şi 96//61/CE, se vor monitoriza anual următorii poluanţi: N2O, NH3, CH4, pulberi  – Anual/titularul de activitate |
| Măsuri de eliminare/reducere a zgomotul generat de motoarele utilajelor şi mijloacelor de transport. | * menţinerea utilajelor şi mijloacelor de transport în stare tehnică corespunzătoare; * impunerea de restrictii de viteza pentru mijloacele de transport pe drumul de acces; * controlul periodic al nivelului de zgomot şi folosirea de utilaje şi mijloace de transport cu motoare performante dotate cu atenuatoare de zgomot | -Anual/titularul de activitate |
| Măsuri de eliminare/reducere a zgomotul generat de animale în spaţiu închis | * raţionalizarea hrănirii animalelor administrând cantitatea zilnică de hrană în mai puţine mese pe zi | * Anual/titularul de activitate |
| Măsuri de eliminare/reducere a apei uzate | * menţinerea în stare de funcţionare a sistemul de canalizare menajeră, verificarea periodică a pereţilor impermeabili ai bazinului vidanjabil, stabilirea frecvenței vidanjării astfel ca să existe permanent o capacitate de preluare de rezervă pentru cazul unor precipitații extraordinare. | * în zona forajului este instituită zona de protecţie sanitară conform HG 930/2005, împrejmuită. * contorizarea debitului apei captate din forajul de adîncime, * verificarea periodică a calităţii apei captate prin puţul forat, care trebuie să îndeplinească condiţiile de potabilitate conform Legii 458/2002 privind calitatea apei potabile cu modificările şi completările ulterioare. * frecvență – semestrial; * responsabil - titular |
| Măsuri de eliminare/reducere a deşeurilor menajere | * amenajarea platformei pentru amplasare pubele * colectarea deşeurilor menajere în recipienţi specifici * evacuarea la depozit ecologic printr-un operator autorizat, ori de câte ori este nevoie. | * Anual/titularul de activitate |
| Măsuri de eliminare/reducere a deseurile tehnologice | * terasamente neutilizate la umpluturi (pământ natural) se vor transporta pe terenul fermei în afara zonei construite, în depozit amenajat, copertat cu sol vegetal şi se va cultiva agricol. * deşeuri metalice se vor colecta şi se vor preda la unităţi specializate pentru reciclare. * uleiuri uzate se colectează şi se depoziteaza în recipienţi metalici şi se valorifică la unităţi specializate. * ambalajele se vor colecta şi evacua împreună cu deşeurile menajere. | * Anual/titularul de activitate |
| Măsuri de eliminare/reducere a dejectiilor | * platforma de stocare dejecții este dimensionată pentru a putea stoca cantitatea de dejecții produsă de păsări pentru o perioadă de minim 6 luni, maxim 9 luni, pentru ambele hale. * platforma se va realiza în sistem izolat și împrejmuit * acoperirea platformei de stocare a dejecţiilor cu acoperiş tip “cort”, pentru a preveni diluarea dejecțiilor cu apă pluvială şi întârzierea fermentaţiei, precum şi pentru prevenirea răspândirii noxelor degajate în timpul fermentării şi mirosurilor neplăcute, * verificarea periodică a pereţilor impermeabili ai bazinelor pentru dejecţii, efectuarea întreţinerilor periodice pentru eliminarea infiltraţiilor în sol. * împrăştierea fertilizanţilor se realizează cu tractorul din dotare, cu respectarea strictă a următoarelor normative: * Codul Bunelor Practici Agricole, care stabileşte perioadele şi condiţiile optime de împrăştiere; * Regulamentul CE 1774/2002, care prevede toate condiţiile de monitorizare şi valorile limită ale parametrilor biologici pentru fertilizanţii naturali proveniţi din dejecţii lichide şi digestat; * \*Ord. MMGA nr. 344/2004 şi Ord. MAPDR nr. 708/2004, modificat şi completat de Ord. 27/2007, pentru aprobarea Normelor tehnice privind protecţia mediului; * Permisul de aplicare și toate celelalte prevederi ale Directivei 91/676/EEC referitoare la reducerea poluării apelor freatice şi de suprafaţă cu nitraţi proveniţi din surse agricole | * - Prin planul de monitorizare este urmărit în permanenţă nivelul următorilor parametri: pH, substanţe organice, azotiţi, azotaţi, substanţe extractibile, metale grele – anual; * - responsabil - titularul |
| Măsuri de eliminare/reducere a deseurile cu risc biologic | * eliminarea animalelor moarte din halele de producţie, depozitarea în încăpere frigorifică special amenajată, predarea la unităţi specializate pentru incinerare. * colectarea materialelor sanitare folosite pentru tratamente etc. în recipienţi separat de deşeurile menajere şi predarea la unităţi specializate pentru distrugere prin incinerare | * Anual/titularul de activitate |
| Măsuri de prevenire a poluărilor accidentale | * transportul şi depozitarea carburanţilor necesari pentru utilajeje tehnologice în recipienţi corespunzători normelor de depozitare şi transport a produselor petroliere. * alimentarea mijloacelor de transport de la staţii specializate în distribuţia produselor petroliere corespunzătoare a pichetului de incendiu, * dotarea fermei cu materiale absorbante necesare pentru combaterea poluării accidentale cu produse petroliere. | Anual/titularul de activitate |
| Alte măsuri pentru protecţia mediului | * îngrijirea spaţiilor verzi cu lucrări specifice: toaletare a arborilor din perdeaua perimetrală şi din jurul platformei de dejecții, administrarea de îngrăşăminte, tunderea gazonului, udarea spaţiilor verzi în perioadele de secetă. * amenajarea și dotarea corespunzătoare a pichetului de incendiu, * dotarea fermei cu materiale absorbante necesare pentru combaterea poluării accidentale cu produse petroliere. | * Anual/titularul de activitate |
| Biodiversitatea, flora şi fauna | * orice forma de recoltare, capturare ,ucidere , distrugere sau vatamare a exemplarelor aflate in mediul lor natural , in oricare din stadiile ciclului lor biologic; * deteriorarea și / sau distrugerea locurilor de reproducere ori de odihnă a păsărilor sălbatice; * uciderea sau capturarea intenționată a păsărilor sălbatice , indiferent de metoda utilizată; * perturbarea intenționată in special in cursul perioadei de reproducere , creștere, migrație | * Anual/titularul de activitate |

De îndeplinirea Programului de monitorizare este responsabil titularul planului. Acesta este obligat să depună anual la APM- Mehedinți până la sfarșitul primului trimestru al anului ulterior realizării monitorizării, rezultatele Programului de monitorizare.

*Operatorul are obligația de a notifica, potrivit cerințelor și termenelor stabilite prin Ordonanţa de urgenţă a Guvernului nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările și completările aduse prin Ordonanţa de Urgenţă a Guvernului nr. 15/2009, Agenția pentru Protecția Mediului Mehedinți cu privire la amenințarea iminentă cu un prejudiciu sau la producerea acestuia.*

*Operatorului de activitate i se recomandă elaborarea unor practici pentru a minimiza riscurile de daune, pe baza evaluărilor de impact asupra mediului şi/sau a evaluărilor de risc.*

***Amplasamentul propus este situat în comuna Burila Mare, care este cuprinsă în ordinul comun MMDD/MADR nr. 1552/743/2008 pentru aprobarea listei localitătilor pe judete unde există surse de nitraţi din activităţi agricole. La începerea activităţii este necesară efectuarea analizelor de sol. Rezultatele incluse în buletinul de analiză vor fi considerate valori de referinţa în monitorizarea ulterioară a solului.***

**Emiterea avizului de mediu s-a făcut avându-se în vedere :**

* analizarea calității raportului de mediu, a studiului de evaluare adecvată și a proiectului de plan pe baza: documentației procedurii parcurse și a informațiilor grafice, a condus la concluzia că proiectul de plan propus spre avizare *asigură conformarea cu prevederile Hotărârii Guvernului nr. 1076/2004*, *integrând toate consideraţiile justificate cu privire la mediu* în pregătirea planului spre aprobare/adoptare;
* poziția manifestată de celelalte autorități consultate pentru desfășurarea procedurii realizarii evaluării de mediu învederează un curent de opinie favorabil relativ la efectele implementării planului
* avizul favorabil al custodelui Ariei naturale protejate – ROSPA0011 Blahnița;
* avizul de gospodărire a apelor emis de AN – Apele Române;
* Raportul de mediu respectă conţinutul-cadru prevăzut în anexa nr. 2 la Hotărârea Guvernului nr. 1076/2004;
* concluziile Raportului de mediu și Studiului de evaluare adecvată sunt favorabile implementării planului din perspectiva potențialelor efecte asupra mediului.
* pe parcursul derulării procedurii de reglementare, publicul a fost înştiinţat asupra depunerii solicitării avizului de mediu prin anunţuri repetate în presă și prin afişare pe pagina de internet a APM Mehedinți;
* nu au fost semnalate opinii negative din partea publicului.

**Documentaţia care a stat la baza emiterii Avizului de Mediu conţine :**

* Prima varianta de plan, elaborată de S.C.Agro Country SRL*;*
* A doua variantă de plan, elaborată de SC Pro Forma SRL
* Raport de Mediu elaborat de Nicolae Ioan Pascovici;
* Studiu de Evaluare Adecvată, elaborat de SC ECOGATSERV SRL;
* Certificat urbanism nr. 117 din 20.10.2015 eliberat de Consiliul Județean Mehedinți, prelungit până la 20.10.2017
* avizul favorabil al custodelui Ariei naturale protejate – ROSPA0011 Blahnița, nr.WWF 215 din 22.05.2017 și nr.SOR nr.10815 din 22.05.2017, înregistrat cu nr.5954 din 22.05.2017 ;
* avizul de gospodărire a apelor emis de AN – Apele Române, nr.37 din 24.05.2017;
* avizul Ministerului Culturii – Direcția Județeană pentru Cultură Mehedinți, nr.952 din 02.09.2016;
* aviz sanitar veterinar nr.2/13.05.2016, emis de Autoritatea Națională Sanitară Veterinară și pentru Siguranța Alimentelor;
* notificare nr.3726/23.05.2016, emisă de Direcția de Sănătate Publică a Județului Mehedinți
* *Piese desenate*: plan de încadrare în teritoriu, plan de zonificarea teritoriului administrativ, plan unități teritoriale de referință.

Prezentul aviz este valabil de la data emiterii, pe toată perioada punerii în aplicare a planului/programului dacă nu intervin modificări ale acestuia.

Titularul planului/programului are obligaţia de a notifica autoritatea competentă pentru protecţia mediului, dacă intervin elemente noi, necunoscute la data emiterii avizului de mediu, precum şi asupra oricăror modificări ale condiţiilor care au stat la baza emiterii acestuia, înainte de realizarea modificării. Titularul planului/programului are obligaţia de a supune procedurii de adoptare planul/programul, precum şi orice modificare a acestuia, după caz, numai în forma avizată de autoritatea competent pentru protecţia mediului.

Nerespectarea prevederilor prezentului aviz de mediu se sancţionează conform prevederilor legale în vigoare.

Răspunderea pentru corectitudinea informatiilor puse la dispoziţia autorităţilor competente pentru protecţia mediului şi a publicului revine titularului planului/programului, iar răspunderea pentru corectitudinea lucrărilor de evaluare revine autorului acestuia, conform **O.U.G. nr. 195/2005** aprobată prin **Legea nr. 265/2006** privind protecţia mediului cu modificările şi completările ulterioare.

Prezentul aviz de mediu poate face obiectul unei acţiuni în justiţie în baza **Legii Contenciosului Administrativ nr. 554/2004**, cu modificările şi completările ulterioare.

Prezentul aviz de mediu conţine12 pagini şi a fost redactat în 2 exemplare.

**DIRECTOR EXECUTIV,**

Ing. Dragoș Nicolae TARNIȚĂ

**Şef Serviciu AAA,**

**Biolog Lavinia MATEESCU**

Întocmit,

Ing. Mihaela ILIE

Biolog Ilse PALALOGA